Narodna skupština (Angola)
Narodna skupština Republike Angole (portugalski: Assembleia Nacional) je jednodomni parlament Republike Angole, čiju organizaciju i strukturu uređuje ustav iz 2010. godine. 

Narodna skupština broji ukupno 220 zastupnika; njih 130 bira se proporcionalnom reprezentacijom, a preostalih 90 od strane provincijskih okruga. Teoretski gledano, mandat zastupnika traje četiri godine, koliko je i vrijeme zasjedanja jednog saziva Narodne skupštine. Međutim, nakon prvih izbora 1992. godine, sljedeći izbori, koji su bili zakazani za 1997. godinu, odgađani su sve dok nisu konačno održani u rujnu 2008. godine, punih 16 godina nakon otvaranja prvog saziva. Najrecentniji izbori održani su 2012. godine nakon izglasavanja ustava 2010. godine. Tim je ustavom uloga Narodne skupštine i sudstva uvelike umanjena u odnosu na ovlasti predsjednika.

Politika Angole
Parlamenti